ร้านตั้งอยู่ที่สยามพารากอนชั้น 4 ขนาดร้านไม่ใหญ่ แต่บรรยากาศไม่อึดอัด

ครั้งนี้สั่งอาหารไปทั้งหมด 4 อย่าง อาหารรอไม่นาน แต่แอบเสิร์ฟจานนึงช้าไปพอสมควร

** รีวิวนี้สีของรูปอาจจะเพี้ยนบ้างเล็กน้อยเนื่องจากคุณภาพของกล้อง **

** จานแซลมอนที่อยู่ในรูปของ Akami คือเสิร์ฟผิดโต๊ะ **
- Akamai Nigiri [4/5 คะแนน]
เสิร์ฟมาเป็นจานแรก เนื้อปลาสดใช้ได้ ถือว่าผ่านนนน 

- Salmon Nigiri [3/5]
จานต่อไปที่เสิร์ฟเป็นแซลมอน จานนี้แอบผิดหวังเล็กๆ ปลาแล่มาบางไปหน่อย ถ้าเทียบในราคาใกล้เคียงกัน ความเห็นส่วนตัวคือ "ร้านอื่นดีกว่านี้"

- Engawa Spicy Roll [4.5/5]
ถัดไปเป็นโรลครีบปลาตาเดียวราดซอสคล้ายๆมายองเนสแล้วมีรสเผ็ดนิดๆ จานนี้อร่อยมาก แต่ติอย่างเดียวคือซอสรสชาติแหลมเกินไปหน่อย ทำให้แสบคอนิดๆเวลากินชิ้นที่โดนซอสเยอะๆ แต่ด้วยโปรโมชั่นลดครึ่งราคาตอนนี้ (เหลือ 185 บาท) ถือว่าคุ้มมากกกก

- Hamachi Toro Nigiri [5/5]
ปิดท้ายด้วยท้องปลาฮามาจิ บรรยายสั้นๆว่า "ฟินนนนน" คือร้านปกติที่กินไม่มีส่วนท้องให้สั่ง แล้วพอดีมาเห็นในเมนูร้านนี้เลยจัดมาสักหน่อย "ฟินนนนน (อีกรอบ)"

- ชาเขียวร้อน (Refill) [3.5/5]
ชาเขียวออกจะจางไปหน่อย ถึงจะเป็นชาร้อนแต่ไม่ค่อยได้กลิ่นชาเท่าไร พนักงานคอยเต็มชาให้เรื่อยๆ ถ้านับเวลาตั้งแต่ได้ยินพนักงานหันไปบอกพนักงานอีกคนให้เอาชามาเติมจนถึงเอาชามาเติม ถือว่าบริการเร็วใช้ได้

สรุปโดยรวมถือว่าประทับใจอาหารร้านนี้ ยกเว้นแค่แซลมอนที่ไม่ค่อยประทับใจเท่าไร

ร้านมี VAT และ Service Charge - ค่าเสียหายมื้อนี้ประมาณ 7xx บาท (จำราคาไม่ได้และทิ้งบิลไว้ที่ร้าน)